Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12813

h) A fedélzeten lévő személyek cselekvőképtelensége. A tervezés során óvintézkedéseket kell beépíteni az esetleges kabin dehermetizáció előfordulása, valamint a füst, vagy mérgező gázok jelenléte ellen, melyek a repülőgépben tartózkodó személyeket cselekvőképtelenné tehetik. D. 3. Aeroelaszticitás A repülőgépnek mentesnek kell lennie a szerkezeti deformáció és az aeroelasztikus hatások okozta flattertől, szerkezeti elhajlástól, a kormányozhatóság megváltozásától, a kormányozhatóság elvesztésétől az A. 2. 1. pontnak megfelelő tervezési burkológörbén belül minden sebességnél, és még jóval azon kívül is. A repülőgép jellemzőit számításba kell venni. D. 4. A fedélzeten tartózkodók elhelyezésének jellemzői D. 4. 1. Ülések és bekötőhevederek A fedélzeten tartózkodók számára megfelelő üléseket és bekötőhevedereket kell biztosítani, figyelembe véve a repülés és a kényszerleszállás során valószínűen fellépő azon terheléseket, amelyekkel számolni kell. Figyelmet kell fordítani arra, hogy a fedélzeten tartózkodók minimálisan sérüljenek meg, amikor a környező szerkezettel kapcsolatba kerülnek a repülőgép működése alatt. D. 4. 2. Utaskabin környezet A szellőztetést, a fűtést, és - ahol ez megvalósítható,- a hermetizálás rendszereit úgy kell megtervezni, hogy azok megfelelő környezetet biztosítsanak az utaskabinban a várható 2007/70/II. szám repülés, valamint a földi vagy vízi üzemelés viszonyai között. A rendszerek megtervezésekor számításba kell venni a veszélyhelyzeti viszonyokat is. D. 5. Elektromos testelés és védekezés a villámcsapás és a statikus elektromosság ellen D. 5. 1. Az elektromos testelésnek és a villámcsapás és statikus elektromosság elleni védelemnek olyannak kell lennie, hogy:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes